
AVIZ

asupra propunerii legislative privind obligativitatea instituţiilor administraţiei locale de stat, instituţiilor publice locale, instituţiilor de învăţământ şi sanitare de a folosi ca personal de pază, cadre ale Poliţiei Comunitare Locale
(Pl-x 504/2010)


În baza prevederilor art. 95 din Regulamentul Camerei Deputaţilor, republicat, cu adresa nr. Pl-x 504/ 9 noiembrie 2010, Comisia pentru învăţământ, ştiinţă, tineret şi sport a primit, spre dezbatere şi avizare, propunerea legislativă privind obligativitatea instituţiilor administraţiei locale de stat, instituţiilor publice locale, instituţiilor de învăţământ şi sanitare de a folosi ca personal de pază, cadre ale Poliţiei Comunitare Locale.

Propunerea legislativă a fost dezbătută în Comisie, în şedinţa din 23 noiembrie 2010. Comisia, cu unanimitatea voturilor celor prezenţi, a hotărât să emită aviz negativ asupra propunerii legislative menţionate.


În raport cu obiectul şi conţinutul său, propunerea legislativă face parte din categoria legilor ordinare.

